EkBass/fiwiki-20250220-pages-articles huggingface dataset:
Shaquille Harrison

Shaquille Harrison (s. 6. lokakuuta 1993 Kansas City, Missouri) on yhdysvaltalainen koripalloilija, pelipaikaltaan pelintekijä. == Pelaajaura == Harrison pelasi yliopistokoripalloa Tulsan yliopistossa vuosina 2012–2016.College Basketball at Sports-Reference.comUniversity of Tulsa Athletics Harrisonia ei varattu NBA:n kesän 2016 varaustilaisuudessa. Lokakuussa hän siirtyi NBA:n kehityssarjassa pelanneen Northern Arizona Sunsin kokoonpanoon.https://northernarizona.gleague.nba.com/news/northern-arizona- suns-set-training-camp-roster/ Kevään 2018 hän pelasi NBA:ssa Phoenix Sunsissa, joka luopui hänestä lokakuussa 2018https://www.nba.com/suns/press- release/suns-waive-arthur-harrison. Noin viikkoa myöhemmin hän teki sopimuksen Chicago Bullsin kanssa.https://www.nba.com/bulls/news/bulls-sign-shaquille- harrison Joulukuussa Celticsiä vastaan kärsityssä historiallisen suuressa tappio-ottelussa Harrison heitti NBA-uransa uuden piste-ennätyksen, 20 pistettähttps://www.cbssports.com/fantasy/basketball/news/bulls-shaquille- harrison-season-high-20-points-saturday/.Basketball-Reference.com Kauden kevätpuoliskosta lähtien hän tuli tunnetuksi laadukkaana puolustuspelaajanahttps://www.nbcsports.com/chicago/bulls/nine-things-watch- bulls-last-nine-gameshttps://www.cbssports.com/fantasy/basketball/news/bulls- shaquille-harrison-will-become-ufa/. Marraskuussa 2020 Bulls ei jatkanut Harrisonin sopimusta, jolloin tästä tuli vapaa pelaaja. == Lähteet == * Shaquille Harrison Stats Basketball-Reference.com * Shaquille Harrison G-League Stats Basketball-Reference.com * Shaquille Harrison College Stats College Basketball at Sports-Reference.com * Profiili University of Tulsa Athletics === Viitteet === Luokka:Yhdysvaltalaiset koripalloilijat Luokka:Vuonna 1993 syntyneet Luokka:Elävät henkilöt
Dzmitryi Varabei

Dzmitryi Varabei (, ; s. 10. heinäkuuta 1994 Slonim) on valkovenäläinen karateka. Hän saavutti hopeaa EM-kilpailussa 2018 ja 2019. ==Kilpaura== Varabei otteli muun muassa vuoden 2014 EM-kisoissa keskisarjassa ennen siirtymistään raskaaseen sarjaan. Hän saavutti samana vuonna pronssia Moldovan cupissa. Joulukuussa 2015 Varabei oli mukana Puolan Euroopan Openissa. Hän eteni jatkoon ensimmäiseltä kierrokselta, kun Zaur Mamedov ei ilmestynyt paikalle. Toisella kierroksella hän hävisi tuomariäänin Patryk Sypieńille.Подробности Кубка Европы в абсолютной весовой категории по киокушинкай superkarate.ru 7.12.2015 Viitattu 16.10.2022 Toukokuussa 2016 Varabei oli mukana Bulgarian EM-kilpailuissa. Hän pääsi suoraan toiselle kierrokselle, jossa tuli vastaan Magomed Mitsaev.Пули 30-го Чемпионата Европы 2016 по киокушинкай (IKO) superkarate.ru 20.5.2016 Viitattu 31.5.2023 Varabei onnistui voittamaan Moldova Cupin 2017 ja oli toukokuussa mukana Ranskan EM- kilpailuissa. Hän voitti avauskierroksella Bela Kaszalan ja sen jälkeen puolivälierissä hävisi Patryk Sypieńille. Varabei sijoittui turnauksessa kahdeksanneksi.Men(+18 years) club-lyon-kyokushin.com Viitattu 20.5.2023 ===EM-hopeaa (2018–2019)=== Seuraavana vuonna hän saavutti ensimmäisen merkittävän tuloksen EM-kisoissa 2018, jossa Varabei hävisi loppuottelussa Alejandro Navarrolle.European Openweight Championships – IKO kyokushinresults.com Viitattu 16.12.2018 Huhtikuussa 2019 Varabei saavutti Saksan mestaruuden voitettuaan loppuottelussa Sébastien Fochonin.Winners Kumite osusoftware.com Viitattu 20.12.2021 Lokakuussa hän otteli BFC 48 -tapahtumassa, jossa käytiin vapaaottelu ja K–1 otteluita. Varabei kohtasi Ivan Yaroslavtsevin, jossa kaksikon välinen ottelu käytiin vapaaottelukehässä. Varabei voitti 2-eräisen ottelun tuomariäänin.Белорусский киокушин в клетке! Видео superkarate.ru 29.10.2019 Viitattu 7.1.2022 Myöhemmin joulukuussa EM- turnaus käytiin hänen kotimaassaan Valko-Venäjällä, jolloin Varabei eteni toistamiseen loppuotteluun, mutta hävisi mestaruuden tällä kertaa Patryk Sypieńille. Varabei palkittiin turnauksessa parhaasta taisteluhengestä.The 18th European Open Karate Championship results (IKO) kyokushinkarate.news 8.12.2019 Viitattu 8.12.2019 Kolmen vuoden tauon jälkeen Varabei palasi takaisin kilpailemaan ja voitti huhtikuussa 2022 Valko-Venäjän raskaansarjan mestaruuden. ==Lähteet== Luokka:Valkovenäläiset karatekat Luokka:Kyokushinin harjoittajat Luokka:Vuonna 1994 syntyneet Luokka:Elävät henkilöt
Vancouverin satama

Vancouverin satama (; UN/LOCODE: CA VAN) on Kanadan Vancouverin metropolialueen suursatama. Satama on rahtimäärältään Kanadan suurin satama ja myös yksi Pohjois-Amerikan vilkkaimmista. Rahdin kokonaismäärällä mitattuna se oli Amerikan satamaviranomaisten yhdistyksen (AAPA) tilaston mukaan vuonna 2016 Pohjois-Amerikan kolmanneksi suurin satama (2016: 135,5 milj. t; 2017 yht. 142,1 milj. t). Samalla mantereella sitä suurempia olivat AAPA:n tilaston mukaan Etelä-Louisianan ja Houstonin satamat. Myös konttimäärällä mitattuna (2016) se oli Pohjois-Amerikan vilkkaimpia satamia. Sitä suurempia konttisatamia olivat tuolloin Tyynenmeren puolella Los Angelesin, Long Beachin sekä Seattlen ja Tacoman (Northwest Seaport Alliance) satamat. Vuonna 2017 Vancouverin kautta kulki 3 252 miljoonaa (TEU) konttia. Vancouverin satamaan kuuluu yhteensä 27 suurta meriterminaalia, jotka toimivat viidellä eri liiketoiminta-alueella: ajoneuvokuljetukset (noin 400 000 ajoneuvoa vuodessa), irtobulkki (metsäteollisuuden tuotteet, teräs, koneet), kuiva- ja nestebulkki, konttiliikenne ja risteilyalukset. Matkustajaliikenteessä Vancouverin metropolialueen satama oli Kanadan suurin risteilysatama (2017 noin 823 000 matkustajaa). Pohjois-Amerikassa sitä vilkkaampia risteilyliikenteen satamia oli Yhdysvalloissa useita (vilkkaimpina Miami, Port Canaveral, Port Everglades, Galveston, New York/New Jersey, St. Thomas/St. John, New Orleans, jne) ja Meksikossakin kaksi (Cozumel ja Majahual). Satamaa ylläpitää vuonna 2007 perustettu Kanadan valtion omistama ja maan liikenneministeriön alainen Vancouver Fraser Port Authority. Kuva:Hanjin Helsinki & YM Fountain.jpg|Konttialukset Hanjin Helsinki ja YM Fountain Vancouverin sataman konttiterminaalissa. Kuva:Puerto comercial de Vancouver, Canadá, 2017-08-14, DD 41.jpg|Irtolastialusten aluetta. Kuva:CSE Clipper Express and Sulphur Mountain (8051322853).jpg|Irtolastialus rikin laivaukseen käytettyssä laiturissa. Kuva:Vancouver Convention Centre, British Columbia (470111) (9444295290).jpg|Risteilylaivoja Vancouverin satamassa. == Lähteet == == Aiheesta muualla == *Port Metro Vancouver. Review and History (worldportsource.com) *Association of Canadian Port Authorities: Industry Information — CPA Facts (Kanadan keskeisten satamien tiiviit kuvaukset) (acpa- ports.net) Luokka:Kanadan satamat Luokka:Tyynenmeren satamat
Karl Sjöblom

Karl Gustav Sjöblom (26. kesäkuuta 1861 FiskariAikalaiskirja 1934, s. 627 (Viitattu 16.12.2018) – 15. tammikuuta 1939 HelsinkiDir. cantus Karl Sjöblom kuollut. Helsingin Sanomat, 16.1.1939, s. 2.) oli kanttoriurkuri, kapellimestari, kuoronjohtaja ja musiikkipedagogi. Karl Sjöblomin vanhemmat olivat konemestari Gustav Adolf Sjöblom ja Amanda Matilda Tegelsten ja puoliso vuodesta 1901 Sofia Wilhelmina Winblad. Sjöblom kävi reaalikoulun ja opiskeli Polyteknillisessä opistossa, mutta vaihtoi sitten musiikkiuralle. Musiikkia hän opiskeli Helsingin musiikkiopistossa 1882–1886 ja 1893–1894 sekä Leipzigin konservatoriossa 1906–1907. Hän oli Helsingin Vanhan kirkon urkuri vuodesta 1891 aina kuolemaansa saakka eli lähes 50 vuotta ja väliaikaisesti myös Helsingin tuomiokirkon urkuri. Director cantus -arvonimen vuonna 1920 saanut Sjöblom toimi myös useiden kirkkokuorojen johtajana, laulun, musiikin ja urkujen soiton opettajana sekä Suomalaisen teatterin, Suomalaisen oopperan ja Uudenmaan tarkka-ampujapataljoonan kapellimestarina. Hän sävelsi Johann Matthäus Meyfartin sanoittaman ja Toivo Muroman ja Joel Rundtin kääntämän neliäänisen, seitsenosaisen motetin Jerusalem, sä uus ja ylhäinen (ruots. Jerusalem, du Herrens nya stad) sekakuorolle. ==Lähteet== Luokka: Suomalaiset urkurit Luokka: Suomalaiset kapellimestarit Luokka: Suomalaiset kuoronjohtajat Luokka: Suomalaiset musiikkipedagogit Luokka: Suomalaiset säveltäjät Luokka: Vuonna 1861 syntyneet Luokka: Vuonna 1939 kuolleet
Albin Skog

Albin Isidor Skog (27. marraskuuta 1869 TammisaariAikalaiskirja 1934, s. 628 (Viitattu 16.12.2018) – 20. marraskuuta 1944 HelsinkiKuolleita. Helsingin Sanomat, 21.11.1944, s. 3.) oli insinööri, joka toimi kaupungininsinöörinä, useiden Suomen varhaisten vesi- ja jätevesiratkaisujen suunnittelijana ja rakentamistöiden johtajana sekä Helsingin vesilaitoksen johtajana yli 30 vuotta. Albin Skogin vanhemmat olivat kauppias Henrik Skog ja Carolina Elisabeth Styfver ja puoliso vuodesta 1902 Ester Viola Heinricus. Skog valmistui insinööriksi Polyteknillisestä opistosta 1890 ja teki useita tutkimusmatkoja Pohjoismaihin ja Keski-Eurooppaan. Ehdotuksen Hangon uudeksi asemakaavaksi Skog teki 1891. Hän oli Turun jätevesiverkoston rakentamisesta vastannut johtaja 1894–1897 ja Turun kaupungininsinööri vuodesta 1897. Viipurin kaupungininsinöörinä Skog toimi vuodesta 1899. Helsingin vesilaitoksen johtajaksi hän tuli 1904, mistä tehtävästä hän jäi eläkkeelle vuonna 1938. Vesijohto- ja jätevesiverkostoja Skog suunnitteli ja johti niiden rakentamistöitä myös useissa muissa kaupungeissa. ==Lähteet== Luokka: Suomalaiset insinöörit Luokka: Suomalaiset virkamiehet Luokka: Vuonna 1869 syntyneet Luokka: Vuonna 1944 kuolleet
Eastern Highlands (Papua-Uusi-Guinea)

Eastern Highlands on yksi Papua-Uuden-Guinean maakunnista. Sen pääkaupunki on Goroka. Maakunnan pinta-ala on 11 157 km2. Vuoden 2011 väestönlaskennan mukaan väkiluku on 579 825. Maakunta on Papua-Uuden-Guinean kahvinviljelyn keskus. Myös matkailu on merkittävä elinkeino. Pääkaupunki Gorokassa järjestetään vuosittain näyttävät itsenäisyyspäivän juhlat, joihin osallistuu kymmeniätuhansia perinneasuin ja kasvomaalauksin taistelijoiksi pukeutuneita tanssijoita. == Lähteet == Luokka:Papua-Uuden-Guinean maakunnat
Southern Highlands (Papua-Uusi-Guinea)

Southern Highlands on yksi Papua-Uuden-Guinean maakunnista. Sen pääkaupunki on Mendi. Maakunnan pinta-ala on 15 089 km2. Vuoden 2011 väestönlaskennan mukaan väkiluku on 510 245. Southern Highlandsin alueella on reheviä laaksoja korkeiden kalkkikivivuorien välissä. Korkein huippu on Mount Giluwe (4 368 m). Maakunta on Papua-Uuden-Guinean viimeisiä alueita, joilla perinteinen elämäntapa on voimissaan. == Lähteet == Luokka:Papua-Uuden-Guinean maakunnat
Western Highlands (Papua-Uusi-Guinea)

Western Highlands on yksi Papua-Uuden-Guinean maakunnista. Sen pääkaupunki on Mount Hagen. Maakunnan pinta-ala on 4 299 km2. Vuoden 2011 väestönlaskennan mukaan väkiluku on 362 850. Western Highlandsin pääkaupunki Mount Hagen on vilkas kauppapaikka, jossa myydään alueella tuotettua kahvia ja teetä. Niiden tuoma vauraus on nopeasti muuttamassa näitä Papua-Uuden-Guinean viimeisiä alueita, joilla perinteinen elämäntapa on ollut vielä voimissaan. == Lähteet == Luokka:Papua-Uuden-Guinean maakunnat
Milne Bay (maakunta)

Milne Bay on yksi Papua-Uuden-Guinean maakunnista. Sen pääkaupunki on Alotau. Maakunnan pinta-ala on 14 345 km2. Vuoden 2011 väestönlaskennan mukaan väkiluku on 276 512. Milne Bay sijaitsee Papua-Uuden-Guinean itäkärjessä Milnenlahden rannalla. Se koostuu 160 nimetystä saaresta ja 500 luodosta ja atollista, jotka ovat hajallaan 250 000 km2:n merialueella. Toisessa maailmansodassa Milnenlahden taistelu käytiin Milne Bayn rannoilla. == Lähteet == Luokka:Papua-Uuden-Guinean maakunnat
Zürichin liikennelaitos

Zürichin liikennelaitos () on Sveitsin Zürichissä toimiva julkisen liikenteen yritys. Se harjoittaa raitiovaunu-, johdinauto- ja junaliikennettä Zürichin kaupungin ja lähikuntien alueella. == Historiaa == Zürichin julkinen liikenne alkoi 1890-luvulla. Kaupunki perusti vuonna 1896 oman raitiovaunuyrityksen (Städtische Strassenbahn Zürich, StStZ). Toiminta laajeni sittemmin johdinauto- ja linja-autoliikenteeseen. Yritys on toiminut vuodesta 1950 nimellä Verkehrsbetriebe Zürich. == Yritys == VBZ:n liikevaihto oli vuonna 2017 runsaat 600 miljoonaa frangia, ja yrityksen palveluksessa oli noin 2 500 henkilöä. == Liikenne == Liikennelaitos hoitaa raitioliikennettä 17 reitillä. Trolleybussiliikennettä on viidellä reitillä. Perinteistä linja- autoliikennettä VBZ:llä on 55 reitillä. Lisäksi yritys liikennöi kolmen yksityisen yrityksen liikenteen (Polybahn, Dolderbahn, Forchbahn). VBZ:n kulkuneuvoilla tehtiin vuonna 2017 runsaat 320 miljoonaa matkaa. Tramnetz Zürich 2019.png|Raitiovaunuverkosto vuonna 2019. Trolleybusnetz Zürich 2018.png |Johdinautoreitit vuonna 2018. Busnetz Zürich 2019.png|Linja- autoreitit Zürichin ja lähikuntien alueella. == Lähteet == == Aiheesta muualla == Luokka:Sveitsiläiset liikenneyhtiöt Luokka:Zürich
Mick Mulvaney

John Michael "Mick" Mulvaney [mʌlˈveɪni] (s. 21. heinäkuuta 1967) on yhdysvaltalainen republikaanipuolueen poliitikko. Hän toimi Valkoisen talon kansliapäällikkönä vuosina 2019–2020 sekä hallinto- ja budjettipäällikkönä () vuosina 2017–2020. Vuosina 2011–2017 hän oli Yhdysvaltain edustajainhuoneen jäsen. Mulvaney on suorittanut oikeustieteen tutkinnon Pohjois-Carolinan yliopistossa, Chapel Hillissä vuonna 1992. Hänellä oli oma yritys 1997–2000, minkä jälkeen hän työskenteli perheensä kiinteistöyrityksessä. Hän aloitti poliittisen uransa osavaltiovaaleissa vuonna 2006. Vuoden 2010 vaaleissa hänet valittiin Teekutsuliikkeen tuella liittovaltion kongressiin Etelä-Carolinan osavaltiosta. Mulvaneya pidetään kovan linjan konservatiivina. Joulukuussa 2018 ilmoitettiin, että hänestä tulee vuoden 2019 alusta John F. Kellyn seuraaja Valkoisen talon kansliapäällikkönä. Hän oli nimityshetkellä kaksi vuotta kestäneen Trumpin presidenttikauden aikana kolmas kansliapäällikkö. == Lähteet == Luokka:Trumpin hallituksen jäsenet Luokka:Yhdysvaltalaiset republikaanipoliitikot Luokka:Valkoisen talon kansliapäälliköt Luokka:Yhdysvaltain edustajainhuoneen jäsenet Luokka:Vuonna 1967 syntyneet Luokka:Elävät henkilöt
Troungoumbé

Troungoumbé (myös Trougoumbé) on kaupunkikunta ja sen keskustaajama Kayesin alueen Nioron piirissä Malissa. Se sijaitsee 45 kilometriä Niorosta itään. Kunnassa on 12 500 ja taajamassa 9 300 asukasta (vuonna 2009). Troungoumbén kunta rajoittuu pohjoisessa Nioron piirin Diarran, idässä Baniéré Koré sekä etelässä ja lännessä Diabiguén kuntiin. Maisemaa leimaavat hiekan peittämät ylängöt. Seutu kuuluu Sahelin vyöhykkeeseen. Pysyviä vesistöjä ei ole. Kasvillisuus on pensassavannia. Kuntaan kuuluu neljä taajamaa. Asukkaat ovat etupäässä soninkeja, maureja ja fulbeja. Paikallisia elinkeinoja ovat maanviljely ja karjanhoito. Tärkeimmät viljelykasvit ovat durra, maapähkinä, lehmänpapu, hirssi ja vihannekset. Tuotantoeläimiä ovat naudat, lampaat, vuohet, aasit ja hevoset. Troungoumbéssa pidetään viikoittaiset markkinat. ==Lähteet== Luokka:Malin kaupungit Luokka:Nioron piiri
Youri

Youri on kaupunkikunta ja sen ainoa taajama Kayesin alueen Nioron piirissä Malissa. Se sijaitsee 30 kilometriä Niorosta lounaaseen. Kunnassa on 7 100 asukasta (vuonna 2009). Yourin kunnan pinta-alaksi ilmoitetaan noin 600 neliökilometriä. Sitä ympäröi joka suunnalta Nioron piirin Gavinanén kunta. Seutu kuuluu Sahelin vyöhykkeeseen. Asukkaat ovat etupäässä soninkeja ja fulbeja. Puhutuin kieli on soninke ja vallitseva uskonto islam. Yourin kautta kulkee Nioron ja Kayesin välinen maantie. Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat maapähkinä, durra, hirssi, lehmänpapu ja maapapu. Tuotantoeläimiä ovat naudat, lampaat, vuohet, aasit ja hevoset. Yourissa pidetään viikoittaiset markkinat. ==Lähteet== Luokka:Malin kaupungit Luokka:Nioron piiri
Turun Palloseuran SM-liigakausi 2018–2019

Turun Palloseuran SM-liigakausi 2018–2019 oli TPS:n järjestyksessään 72. pääsarjakausi. Kausi alkoi TPS:n osalta 14. syyskuuta 2018 kotiottelulla HPK:ta vastaan ja päättyi 14. maaliskuuta 2019 kotiottelulla SaiPaa vastaan. Joukkueen päävalmentajana jatkoi Kalle Kaskinen. == Runkosarja == Joukkueen paras pistemies runkosarjassa oli Oula Palve, joka sijoittui pistepörssissä sijalle seitsemän. ===Ottelut=== Ottelut 2018–2019 Ottelut 2018–2019 Ottelut 2018–2019 Ottelut 2018–2019 Ottelut 2018–2019 Ottelut 2018–2019 Ottelut 2018–2019 Ottelut 2018–2019 Ottelut 2018–2019 {| class="toccolours collapsible collapsed" style="width:100%;" {| class="toccolours collapsible collapsed" style="width:100%;" {| class="toccolours collapsible collapsed" style="width:100%;" {| class="toccolours collapsible collapsed" style="width:100%;" {| class="toccolours collapsible collapsed" style="width:100%;" {| class="toccolours collapsible collapsed" style="width:100%;" {| class="toccolours collapsible collapsed" style="width:100%;" {| class="toccolours collapsible collapsed" style="width:100%;" {| class="toccolours collapsible collapsed" style="width:100%;" Syyskuu: 4–2–1–1 Syyskuu: 4–2–1–1 Syyskuu: 4–2–1–1 Syyskuu: 4–2–1–1 Syyskuu: 4–2–1–1 Syyskuu: 4–2–1–1 Syyskuu: 4–2–1–1 Syyskuu: 4–2–1–1 Syyskuu: 4–2–1–1 == Pudotuspelit == Pudotuspeleissä TPS kohtasi HPK:n, jolle hävisi puolivälieräsarjan 1–4. Joukkueen paras pistemies oli Kaapo Kakko, joka teki sarjan viidessä ottelussa neljä maalia ja yhden syöttöpisteen. ==Pelaajatilastot== :Lopulliset tilastot. ===Kenttäpelaajat=== Runkosarja Pelaaja 53 16 35 51 5 79 55 11 29 40 3 98 45 22 16 38 1 10 59 20 18 38 -4 95 44 12 23 35 -5 28 58 6 19 25 0 32 36 12 8 20 14 8 59 10 10 20 -6 14 29 4 14 18 -1 8 52 1 14 15 2 50 58 6 8 14 -5 26 23 7 6 13 2 8 44 5 8 13 -4 20 56 3 9 12 4 48 48 1 11 12 16 44 60 1 11 12 0 20 41 5 6 11 5 35 17 3 8 11 9 12 45 4 6 10 5 2 37 3 5 8 -1 16 24 2 6 8 -1 8 48 2 3 5 0 10 15 3 1 4 -4 10 54 0 4 4 -4 20 31 2 1 3 -10 16 2 1 0 1 1 0 7 1 0 1 1 0 9 1 0 1 -2 0 1 0 0 0 0 0 1 0 0 0 0 0 2 0 0 0 -1 0 2 0 0 0 -1 0 3 0 0 0 0 0 3 0 0 0 -1 0 4 0 0 0 -1 2 14 0 0 0 0 2 Pudotuspelit Pelaaja 5 4 1 5 -2 6 5 2 3 5 1 0 5 1 3 4 -3 2 5 1 3 4 -1 29 4 1 1 2 -1 2 5 1 1 2 2 0 5 0 2 2 -2 2 5 0 2 2 -1 4 5 1 0 1 -3 2 4 0 1 1 0 0 4 0 1 1 -1 2 5 0 1 1 -4 0 5 0 1 1 1 12 1 0 0 0 0 0 1 0 0 0 0 0 1 0 0 0 -1 0 2 0 0 0 -2 0 2 0 0 0 1 0 3 0 0 0 -1 0 4 0 0 0 0 0 4 0 0 0 1 14 5 0 0 0 -2 2 5 0 0 0 -1 4 5 0 0 0 -2 6 ===Maalivahdit=== Runkosarja Pelaaja 26 2,19 91,4 35 2,38 91,1 1 2,00 90,9 Pudotuspelit Pelaaja 4 2,00 91,8 2 2,50 87,8 == Lähteet == 2018–2019 Turun Palloseura
New Glenn

New Glenn on Blue Originin kehitteillä oleva raskas kantoraketti. Ensimmäinen vaihe on tarkoitus olla uudelleenkäytettävä. Ensimmäinen lento, NG‑1, on tarkoitus olla 2025. == Lähteet == Luokka:Kantoraketit Luokka:Blue Origin
Sutiheinät

Sutiheinät (Chaetopogon) on heinäkasvien (Poaceae) heimoon kuuluva pieni kasvisuku. Sukuun luetaan kuuluvaksi vain yksi laji: sutiheinä eli partaheinä (Chaetopogon fasciculatus). Sutiheiniin on sijoitettu aiemmin toinenkin laji, Chaetopogon creticus, mutta nykyisin se sijoitetaan sukaheinien (Polypogon) sukuun. == Lähteet == == Aiheesta muualla == * Laji.fi: Sutiheinät (Chaetopogon) Luokka:Heinäkasvit
Heather Nauert

Heather Nauert (s. 27. tammikuuta 1970) on yhdysvaltalainen toimittaja ja virkamies. Hän on toiminut Yhdysvaltain ulkoministeriön tiedottajana vuodesta 2017. Ennen ulkoministeriöön siirtymistä Nauert työskenteli Fox News Channelille ja sitä ennen muissa tiedotusvälineissä. Joulukuussa 2018 presidentti Donald Trump esitti Nauertia Nikki Haleyn seuraajaksi Yhdysvaltain YK:n suurlähettiläänä. == Lähteet == == Aiheesta muualla == Luokka:Yhdysvaltalaiset televisiotoimittajat Luokka:Vuonna 1970 syntyneet Luokka:Elävät henkilöt
Merisukaheinä

Merisukaheinä (Polypogon maritimus) on sukaheinien (Polypogon) sukuun kuuluva heinäkasvilaji. Aiemmin se on sijoitettu sutiheinien (Chaetopogon) sukuun nimellä Chaetopogon creticus. Merisukaheinä on yksivuotinen, mättäinä kasvava heinälaji. Sen varret ovat kasvutavaltaan pystyjä ja voivat kasvaa 35 cm korkeiksi. Lehtilavat ovat muodoltaan tasasoukkia, 5–10 cm pitkiä ja 0,1–0,5 cm leveitä. Kielekkeet ovat 1–6 mm pitkiä. Merisukaheinän kukinto on tiivis, tähkää muistuttava röyhy, joka on 5–7 cm pitkä ja usein purppuravivahteinen. Tähkylät ovat 2–3 mm pitkiä ja väriltään kellanvihreitä. Tähkylöiden kaleet ovat ripsilaitaisia. Ulkohelpeet ovat 1,0–1,2 mm pitkiä ja vihneettömiä. Sisähelpeet ovat ulkohelpeidenkokoisia. Merisukaheinä kukkii kesä–elokuussa. Merisukaheinän hedelmä on 0,7–0,9 mm pitkä jyvä. Merisukaheinä kasvaa vuorten rinteiden kosteilla ruohostomailla sekä marskiniityillä. Merisukaheinä kasvaa alkuperäisenä Euraasiassa sekä Afrikan pohjoisosissa. Lajia tavataan Välimeren rannikoilta aina Keski-Aasiaan, Mongoliaan ja Kiinaan asti. Lisäksi lajia on myös viety Pohjois-Amerikkaan, jossa sitä kasvaa ainakin Kalifornian ja Floridan seuduilla. == Lähteet == == Aiheesta muualla == * Laji.fi: Merisukaheinä (Polypogon maritimus) * Integrated Taxonomic Information System (ITIS): Polypogon maritimus * Global Biodiversity Information Facility (GBIF): Polypogon maritimus * Flora of North America: Polypogon maritimus Luokka:Sukaheinät
Brooklyn–Battery-tunneli

Brooklyn–Battery-tunneli, virallisesti Hugh L. Careyn tunneli, on tietunneli New Yorkin kaupungissa, Yhdysvalloissa. Suunnitelmia tunnelin rakentamiseksi tehtiin jo 1920-luvulla mutta ne eivät edenneet kuin vasta 1936, jolloin New York City Tunnel Authority perustettiin. Sen jälkeen kun yritykset saada liittovaltiolta rahoitusta tunnelihankkeelle jäivät tuloksettomiksi, New Yorkin kaupunki ehdotti siltavaihtoehtoa. Sitä vastustettiin asevoimien taholta koska sen arvioitiin vaikeuttavan alusten pääsyä Brooklynin laivastotelakalle. Kaupunki ryhtyi selvittämään tunnelivaihtoehtoa uudelleen. Rakennustyöt aloitettiin lokakuun 28. päivä 1940, mutta ne viivästyivät käynnissä olleen toisen maailmansodan aiheuttaman materiaalipulan vuoksi. Tunneli saatiin valmiiksi ja avatuksi 25. toukokuuta 1950. Kaksiputkisen tunnelin pituus on 2 779 metriä ollen Pohjois-Amerikan pisin yhtämittainen vedenalainen tietunneli. Tunneli on osa liittovaltion Interstate Highway System -verkostoa, sen kautta kulkeva tie on numeroitu Interstate 478:ksi. Vuoteen 1971 tunnelin osuus oli osa New Yorkin osavaltion tietä numero 27A. Tunneli sai nykyisen nimensä vuonna 2012 jolloin se nimettiin New Yorkin aiemman kuvernöörin Hugh Careyn mukaan. Luokka:Yhdysvaltain tunnelit Luokka:Tieliikennetunnelit Luokka:New Yorkin liikenne Luokka:Brooklynin rakennukset ja rakennelmat Luokka:Manhattanin rakennukset ja rakennelmat Luokka:Financial District (Manhattan)
Ludovic (vuoden 2008 televisiosarja)

Ludovic (engl. Four Seasons in Life of Ludovic) on vuonna 2008 animaatiosarja. Ludovic on pieni nallekarhu, joka asuu isän ja äidin kanssa kauniissa talossa. Ludovic leikkii mielellään ystäviensä Lilan ja Kallen kanssa, mutta hänen rakkain ja uskollisin kumppaninsa on Vaakku-ankka. Kun Ludovicin mielikuvitus lähtee lentoon, muuttuvat esineetkin eläviksi. Kaikenlaista kummaa saattaa tapahtua, kunhan aikuiset vain eivät huomaa. == Jaksot == 1\. Käki kukkuu 2\. Mennään sirkukseen 3\. Ankka ja myrskyinen yö 4\. Lumikarhu 5\. Yökylässä 6\. Pärinää 7\. Äidin syntymäpäivä 8\. Lelut kateissa 9\. Kuraa, kuraa 10\. Yskä ja aivastus 11\. Ankka pulassa 12\. Hirviöjahti 13\. Mitä laatikossa on? 14\. Matkijakarhu 15\. Tuiki, tuiki tähtönen 16\. Nirso syömäri 17\. Uniaikaan 18\. Palomiehiä 19\. Possun paluu 20\. Kumiankka kateissa 21\. Herkkuruokaa 22\. Muuttopuuhia 23\. Oikea aarre 24\. Voitonriemua 25\. Karhukorjaajat 26\. Yritä uudestaan == Ääninäyttelijät == Suomenkieliset äänet * Katja Aakkula - Ludovic * Kiti Kokkonen - Lila * Henni-Liisa Stam - Kalle * Matti Laitinen - Isä * Hanna-Maria Helenius - Äiti Käännös: Kirsi Ohrankämmen Tuotanto: Uptempo Oy Luokka:2000-vuosikymmenen piirrossarjat
Biden

Biden voi tarkoittaa ainakin seuraavia: * Joe Biden (s. 1942), Yhdysvaltain 46. presidentti 2021–2025 * Jill Biden (s. 1951), on Yhdysvaltain ensimmäinen nainen, presidentti Joe Bidenin puoliso * Beau Biden (1969–2015), yhdysvaltalainen poliitikko ja juristi, presidentti Joe Bidenin poika * Hunter Biden (s. 1970), yhdysvaltalainen asianajaja ja lobbari, Joe Bidenin poika * Neilia Hunter Biden (1942–1972), yhdysvaltalainen opettaja, myöhemmin presidentiksi valitun Joe Bidenin ensimmäinen puoliso.
Curium(III)oksidi

Curium(III)oksidi tai curiumseskvioksidi Cm2O3 on aktinoidi curiumin epäorgaaninen yhdiste hapen kanssa. Se on yksi yleisimmistä curiumin yhdisteistä. Curium(III)oksidia voidaan valmistaa pelkistämällä curiumdioksidia CmO2 vedyllä 700–1 055 °C lämpötilassa, tai hajottamalla sitä 600 °C lämpötilassa ja alhaisessa paineessa. Yhdiste ei liukene veteen, mutta liukenee helposti epäorgaanisiin happoihin. Curium(III)oksidi esiintyy kiderakenteeltaan kolmessa muodossa: Muoto Avaruusryhmä No. a,b,c (pm) β (deg) Z Tiheys (g/cm3) Heksagonaalinen α-Cm2O3 P3m1 156 380; 380; 599 Monokliininen β-Cm2O3 12 1428; 364; 888 100,31 Kuutiollinen γ-Cm2O3 Ia 206 1100 (a, b ja c ovat hilavakiot, Z on kaavayksiköiden määrä alkeiskopissa, tiheys on laskettu röntgenkuvista.) Matalissa lämpötiloissa vallitseva kuutiollinen muoto on rakenteeltaan samankaltainen kuin mangaanin oksidilla Mn2O3. Se muuttuu vähitellen sen oman radioaktiivisuuden vaikutuksesta heksagonaaliseksi α-Cm2O3:ksi huoneenlämpötilassa. Kuutiollinen muoto muuttuu monokliiniseksi kuumennettaessa 800 °C. Myös heksagonaalisesta muodosta tapahtuu siirtymä monokliiniseen 500 °C lämpötilassa. Monokliininen 244Cm2O3 on huomattavan pysyvää; edes sen voimakas radioaktiivisuus ei vaikuta juurikaan kiderakenteeseen. == Lähteet == == Aiheesta muualla == *PubChem: Curium(III) oxide Luokka:Curiumyhdisteet Luokka:Oksidit
VX (videojärjestelmä)

VX on Matsushitan kehittämä videonauhurijärjestelmä. Sitä markkinoitiin ensisijaisesti kotitalouksille. VX esiteltiin vuonna 1975 ja poistettiin markkinoilta vähäisen kysynnän takia jo 1977. VX käyttää analogista, kasettiin pakattua puolen tuuman levyistä magneettinauhaa, kuten VHS- ja Betamax- järjestelmät. Myös VX-järjestelmässä nauhaa lukee pyörivä helical scan -kuvarumpu, joka mahdollistaa matalan nauhannopeuden. VX poikkeaa muista 1970-luvun kotivideojärjestelmistä ennen kaikkea kasettinsa rakenteen suhteen: VX-kasetissa nauhakelat ovat päällekkäin ja kasetissa on vastakappale kuvarumpua varten. Nauha on aina latausvalmiina, joten järjestelmän ei tarvitse vetää nauhaa kasetin ulkopuolelle latauksen yhteydessä. Kuvarumpu asettuu automaattisesti kasetin sisään. Siten VX-kasetti on huomattavasti muiden järjestelmien kasetteja kookkaampi: mainittu vastakappale sijaitsee nauhakelojen vieressä, jolloin kasetin pidemmän sivun mitta nousee runsaasti yli 20 senttimetrin. Lisäksi VX-kasetti ladataan lyhyempi sivu eteenpäin, kun muissa järjestelmissä ladataan pidempi sivu eteen, paitsi Sanyon V-Cord- järjestelmässä. VX-kasetin mitat ovat 213×146×44 millimetriä ja paino 550 grammaa. Kuvarummun halkaisija on 48 millimetriä ja nauhannopeus 5,2133 cm/s. Suhteellinen nauhannopeus on 9,091 m/s. VHS-kasetit mitat ovat 187×102×25 millimetriä, joten VX-kasetti on kooltaan lähes kolme kertaa VHS-kasettia suurempi. == Laitetuki == VX-järjestelmän nauhureita myytiin Yhdysvalloissa Quasar-merkkisinä, malleja oli vain yksi: VR-1000. Japanissa malleja oli kaksi: VX-100 ja VX-2000. Quasar-nauhuri perustuu VX-2000-malliin. == Lähteet == === Viitteet === == Aiheesta muualla == *Youtube: Quasar- VR1000 "The Great Time Machine" (VX Format) circa 1976 *1976: Quasar VR-1000 Great Time Machine and matching VT-100 Mechanical Timer! Luokka:Kuvantoistotekniikka Luokka:Tallennusvälineet
Gogui

Gogui on maalaiskunta ja sen keskuskylä Kayesin alueen Nioron piirissä Malissa. Se sijaitsee lähellä Mauritanian rajaa 67 kilometriä Niorosta koilliseen. Kunnassa on 12 900 ja kylässä 2 800 asukasta (vuonna 2009). Goguin kunnan pinta-ala on 1 460 neliökilometriä. Se rajoittuu etelässä Nioron piirin Diarran ja lounaassa Yérérén kuntiin, idässä Naran piiriin ja pohjoisessa Mauritaniaan. Maisemaa leimaavat Hodhin punaiset hiekkadyynit. Seutu kuuluu Sahelin vyöhykkeeseen. Pysyviä vesistöjä ei ole. Vähäinen kasvillisuus koostuu pensaista ja piikkikasveista. Kuntaan kuuluu kahdeksan kylää. Asukkaista 90 % on soninkeja, 9 % fulbeja ja 1 % maureja. Islamin lisäksi harjoitetaan perinteistä uskontoa. Goguin kautta kulkee Nionon ja Mauritanian Aïoun El Atroussin välinen päällystetty maantie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maapähkinä ja lehmänpapu. Tuotantoeläimiä ovat naudat, lampaat, vuohet, hevoset ja aasit. Lisäksi harjoitetaan käsityöammatteja ja kaupankäyntiä. ==Lähteet== Luokka:Malin kunnat Luokka:Nioron piiri
Propyleenidiamiini

Propyleenidiamiini eli 1,2-diaminopropaani tai 1,2-propaanidiamiini (C3H10N2) on amiineihin kuuluva orgaaninen yhdiste. Yhdistettä käytetään lähtöaineena orgaanisen kemian synteeseissä. Propyleenidiamiini on trimetyleenidiamiinin isomeeri. ==Ominaisuudet, valmistus ja käyttö== Huoneenlämpötilassa propyleenidiamiini on väritöntä nestettä. Yhdisteellä on amiineille tunnusomainen pistävä haju. Se liukenee erittäin hyvin veteen ja on myös hygroskooppista. Propyleenidiamiini liukenee myös useisiin orgaanisiin liuottimiin ja muodostaa niiden kanssa atseotrooppisia seoksia. Propyleenidiamiini on kiraalinen yhdiste, mutta yleensä sitä käytetään raseemisena seoksena. Aine on muiden amiinien tavoin vahvasti emäksistä.Peter Roose, Karsten Eller, Erhard Henkes, Roland Rossbacher & Hartmut Höke: Amines, Aliphatic, Ullmann's Encyclopedia of Industrial Chemistry, John Wiley & Sons, New York, 2015. Viitattu 16.12.2018 Propyleenidiamiini on ärsyttävää ja voi emäksisyytensä vuoksi syövyttää ihoa ja silmiä joutuessaan niiden kanssa kosketuksiin Viitattu 16.12.2018. Propyleenidiamiinia voidaan valmistaa 1,2-dibromipropaanin ja ammoniakin välisellä reaktiolla. Teollisesti tyypillisempi tapa on kuitenkin ammoniakin ja propyleenioksidin tai aminopropanolien välinen reaktio. Yhdistettä käytetään polttoaineiden ja voiteluaineiden lisäaineena. Lisäksi propyleenidiamiinista valmistetaan lääkkeitä, maatalouskemikaaleja ja väriaineita. Yhdessä kuparisulfaatin kanssa sitä voidaan käyttää analyyttisenä reagenssina elohopean ja elohopeayhdisteiden tunnistamiseen. ==Lähteet== Luokka:Amiinit
Tuvalu kesäolympialaisissa 2012

Tuvalu osallistui Lontoon kesäolympialaisiin vuonna 2012 joukkueella, johon kuului kolme urheilijaa kahdesta eri lajista. Kyseessä oli maan toinen esiintyminen olympialaisissa eikä se saavuttanut mitaleita. Lipunkantajana avajaisissa toimi painonnostaja Tuau Lapua Lapua ja päättäjäisissä yleisurheilija Asenate Manoa. == Joukkue == === Painonnosto === *Tuau Lapua Lapua - Miesten alle 62 kg === Yleisurheilu === *Taveleve Noa - Miesten 100 metrin juoksu *Asenate Manoa - Naisten 100 metrin juoksu == Lähteet == Luokka:Tuvalu olympialaisissa Luokka:Valtiot kesäolympialaisissa 2012
Pohjois-Kosovo

Pohjois-Kosovo (Serbiaksi: Северно Косовo, Albaniaksi: Kosova Veriore) on Kosovossa sijaitseva neljästä serbien asuttamasta kunnasta koostuva alue. Kunnat ovat Pohjois-Mitrovica, Leposavić, Zvečan ja Zubin Potok. ==Väestö== Pohjois-Kosovo koostuu neljästä kunnasta ja sen pinta ala on 1 007 neliökilometriä. Ennen Kosovon sotaa serbit olivat alueen enemmistö ja vähemmistöjä olivat albaanit, bosniakit ja romanit. Vuoden 1991 väestönlaskennan mukaan Zvečanissa, Leposavićissa ja Zubin Potokissa asui yhteensä n. 50 000 ihmistä, joista enemmistö oli serbejä. Mitrovicassa asui pääasiassa albaaneja etnisesti sekoittuneita. Vuoden 2015 Euroopan turvallisuus- ja yhteistyöjärjestö arvion mukaan Pohjois-Kosovon alueella asuu yhteensä n. 79 910 ihmistä, joista 88% on serbejä, 8% albaaneja ja 2% bosniakkeja ja muita. ==Maantiede== Pohjois-Kosovossa on paljon mineraaleja ja siellä sijaitsi ennen Trepčan kaivoskompleksi. Alueen pohjoisosassa on Kopaonik-vuoren harjanne. ==Talous== Sota heikensi alueen taloutta. Vuonna 2006 77% Mitrovican väestöstä oli työttömiä. Suurin työllistäjä oli Trepčan kaivoskompleksi, joka työllisti 4 000 ihmistä. Kaivos kuitenkin saastutti ympäristöä vakavasti ja se lakkautettiin elokuussa 2000. Alueella käytetään enemmän Serbian dinaaria kuin euroa. Nautintoaineiden kuten alkoholin salakuljettamisesta on tullut yleinen liiketoiminta Pohjois-Kosovossa. Luokka:Kosovon maantiede
Pittsburghin synagogaisku

Pittsburghin synagogaisku oli terrori-isku, joka tapahtui Yhdysvalloissa Pittsburghssa sijaitsevassa Tree of Life -synagogassa 27. lokakuuta 2018. Synagogaan jumalanpalveluksen aikana tunkeutunut aseistautunut mies surmasi 11 ihmistä. Kyseessä oli Yhdysvaltain lähihistorian pahin juutalaisia vastaan kohdistunut isku. == Tekijä == Hyökkääjä oli 46-vuotias äärioikeistolainen Robert Gregory Bowers. Hänen motiivinaan oli antisemitismi ja juutalaisia koskevat salaliittoteoriat. Bowers oli ennen tekoaan levittänyt juutalaisvastaisia vihaviestejään alt-right-yhteisön suosimassa sosiaalisen median Gab-viestipalvelussa. Viimeisessä viestissään Bowers viittasi Yhdysvaltoja lähestyvään siirtolaiskaravaaniin syyttäen juutalaista HIAS- avustusjärjestöä, ja kertoi tekevänsä asialle jotakin. Bowers sai liittovaltiotasolla syytteen 63 syytekohtaan, ja hänet todettiin kesäkuussa 2023 syylliseksi jokaiseen kohtaan. Elokuussa liittovaltion valamiehistö päätti yksimielisesti langettaa Bowersille kuolemantuomion. Presidentti Joe Bidenin oikeusministeriö on kuitenkin kieltänyt liittovaltion teloitukset, joten on epäselvää tullaanko Bowersia teloittamaan. == Lähteet == == Aiheesta muualla == Luokka:Antisemitismi Yhdysvalloissa‎ Synagogaisku Luokka:Vuoden 2018 terrori-iskut Luokka:Donald Trumpin presidenttikausi Luokka:Terrori-iskut Yhdysvalloissa
The Megas

The Megas on yhdysvaltalainen cover-yhtye, joka perustettiin Los Angelesissa vuonna 2008. Sen tuotanto perustuu Capcomin luomaan Mega Man -videopelisarjaan, jonka peleihin on lisätty sanoitukset sekä uusia sävellyksiä. Sanoitukset laajentavat pelien yksinkertaisia tarinoita ja antavat jokaiselle kahdeksasta Robot Masterista oman persoonallisuutensa. Heidän Mega Man 2 -videopeliin pohjautuva esikoisalbuminsa Get Equipped julkaistiin tammikuussa 2008. Yhtye on saavuttanut mainetta videopelimusiikkiskenessä mm. Newgroundsissa ja MySpacessa, sekä se on tehnyt lukuisia live-esiintymisiä ympäri Yhdysvaltoja, ensisijaisesti videopelitapahtumissa kuten MAGfest, Nerdapalooza ja Video Games Live -kiertueella. == Diskografia == === Studioalbumit === * * * === EPt === * * * * * *Snakes (2020) === Remix-albumit === * Get Acoustic (2010) === Demot === * Demo Get (2008) === Singlet === * ”Scent Blasters” (2013) * ”The Quick and The Blue” (Enhanced edition)" (2016) MM25: Mega Man Rocks * ”Man on Fire” (Enhanced edition) (2016) MM25: Mega Man Rocks * ”I'm Not The Breakman” (Street Cleaner Remix) (2018) Street Cleaner *"Chill Xmas" (Chill Xmas) (2018) *"Blue Christmas" (Chill Xmas) (2018) === Musiikkivideot === * ”You've Sparked a War” (2010) * ”Gotta Run/Be the One” (2011) === Muita esiintymisiä === Vuonna Artisti Kappale Julkaisu 2008 Random feat. The Megas "Boss Battle (MetalMan)" Mega Ran 2008 The Megas "The Message from Dr. Light/Level Select" Julkaistiin video peli yhtye kokoelmassa 2010 brentalfloss feat. The Megas "Gotta Run/Be the One What if This CD...Had Lyrics? The Megas "I Want to Be the One/Dr.Wily 1-2" Esitetty Fani pohjaisessa Mega Man Elokuvassa jonka ohjasi Eddie Lebron. "Lamentatons of a War Machine/End "The Message from Dr.Light/Level Select" Mega Man Universe trailereissa "Lights Out" "You've Sparked a War" 2011 Random feat. The Megas "Metal Dance feat. The Megas (Acoustic Mix)" Mega Ran's Bonuses == Aiheesta muualla == * The Megas.com Megas, The
Tallis Obed Moses

Tallis Obed Moses (s. 24. lokakuuta 1954) on vanuatulainen pappi ja poliitikko, joka toimii maansa presidenttinä heinäkuusta 2017 alkaen. Parlamentti valitsi hänet kesken virkakautensa menehtyneen Baldwin Lonsdalen seuraajaksi. Äänestys oli tiukka ja ratkesi vasta viimeisiä ääniä laskettaessa. Obed opiskeli Australiassa ja toimi pappina Erromangon ja Ambrymin saarilla. == Lähteet == Luokka:Vanuatun presidentit Luokka:Vuonna 1954 syntyneet Luokka:Elävät henkilöt
Ari Matilainen

Ari Matilainen (s. 22. tammikuuta 1966) on suomalainen uransa lopettanut jääkiekkoilija, jonka Minnesota North Stars varasi NHL:ään vuoden 1988 varaustilaisuudessa 10. kierroksen ensimmäisenä pelaajana. Matilaisen pelipaikka oli hyökkääjä. Hän pelasi urallaan SM-liigassa Porin Ässissä, Oulun Kärpissä ja Tampereen Tapparassa. ==Tilastot== 1985–1986 SaPKo I-div. 44 10 4 14 34 – – – – – 1986–1987 SaPKo I-div. 38 15 11 26 49 – – – – – 1987–1988 Ässät SM-liiga 44 15 23 38 40 – – – – – 1988–1989 Kärpät SM-liiga 36 11 10 21 28 – – – – – 1989–1990 Tappara SM-liiga 28 8 7 15 30 7 4 1 5 22 1990–1991 Tappara SM-liiga 41 7 11 18 24 3 0 1 1 4 1991–1992 Tappara SM-liiga 40 8 7 15 12 – – – – – 5 kautta yhteensä SM-liiga 189 49 58 107 134 10 4 2 6 26 == Lähteet == Luokka:Suomalaiset jääkiekkoilijat Luokka:Minnesota North Starsin varaamat pelaajat Luokka:Vuonna 1966 syntyneet Luokka:Elävät henkilöt
Vanuatun presidentti

Vanuatun presidentti on Vanuatun valtionpäämies. Presidentti valitaan viisivuotiselle virkakaudella epäsuoralla vaalilla, valitsijakollegioon kuuluvat parlamentin jäsenet sekä kuuden provinssin päämiehet. Viitattu 16.12.2018 Presidenttiehdokkaan täytyy olla Vanuatun kansalainen ja kuulua johonkin paikalliseen heimoon sekä olla vaalikelpoinen myös parlamenttivaaleissa. == Luettelo presidenteistä == No. Kuva Nimi Virkakausi Puolue 1 - Ati George Sokomanu 30.7. 1980 – 17.2. 1984 Vanua'aku Pati vt. - Frederick Karlomuana Timakata vt. 17.2. 1984 – 8.3. 1984 Vanua'aku Pati \- Ati George Sokomanu 8.3. 1984 – 12.1. 1989 Vanua'aku Pati vt. - Onneyn Tahi 12.1. 1989 – 30.1. 1989 Vanua'aku Pati 2 - Frederick Karlomuana Timakata 30.1. 1989 – 30.1. 1994 Vanua'aku Pati vt. - Alfred Maseng 30.1. 1994 – 2.3. 1994 Union of Moderate Parties 3 - Jean Marie Leye Lenelgau 2.3. 1994 – 2.3. 1999 Union of Moderate Parties vt. Edward Natapei 2.3. 1999 – 24.3. 1999 Vanua'aku Pati 4 - John Bani 25.3. 1999 – 24.3. 2004 Union of Moderate Parties vt. - Roger Abiut 24.3. 2004 – 12.4. 2004 Vanuatu Labour Party 5 - Alfred Maseng 12.4. 2004 – 11.5. 2004 äänestysa mitätöity Union of Moderate Parties vt. - Roger Abiut 11.5. 2004 – 28.7. 2004 Vanuatu Labour Party vt. - Josias Moli 28.7. 2004 – 16.8. 2004 Union of Moderate Parties 6 Kalkot Mataskelekele 16.8. 2004 – 16.8. 2009 National United Party vt. - Maxime Carlot Korman 16.8. 2009 – 2.9. 2009 Vanuatu Republican Party 7 Iolu Abil 2.9. 2009 – 2.9. 2014 Vanua'aku Pati vt. - Philip Boedoro 2.9. 2014 – 22.9. 2014 Vanua'aku Pati 8 Baldwin Lonsdale 22.9. 2014 – 17.6. 2017 sitoutumaton vt. Esmon Saimon 17.6. 2017 – 6.7. 2017 Melanesian Progressive Party 9 Tallis Obed Moses 6.7. 2017 – 23.7. 2022 sitoutumaton 10 Nikenike Vurobaravu 23.7. 2022 – virassa Vanua'aku Pati == Lähteet == *
Cookinsaaret kesäolympialaisissa 2012

Cookinsaaret osallistui Lontoon kesäolympialaisiin vuonna 2012 joukkueella, johon kuului kahdeksan urheilijaa viidestä eri lajista. Maa ei saavuttanut mitaleita kisoissa. Lipunkantajana avajaisissa ja päättäjäisissä toimi uimari Ching Wei. == Joukkue == === Melonta === *Joshua Utanga - Miesten alle 200 ja 1 000 metrin yksikkökajakki *Ella Nicholas - Naisten yksikkökoskimelonta === Painonnosto === *Luisa Peters - Naisten yli 75 kg === Purjehdus === *Helena Williams - Naisten Laser Radial === Uinti === *Zac Payne - Miesten 50 metrin vapaauinti *Celeste Brown - Naisten 150 metrin vapaauinti === Yleisurheilu === *Patrick Tuara - Miesten 100 metrin juoksu *Pat Taea - Naisten 100 metrin juoksu == Lähteet == Luokka:Cookinsaaret olympialaisissa Luokka:Valtiot kesäolympialaisissa 2012
Nauru kesäolympialaisissa 2012

Nauru osallistui Lontoon kesäolympialaisiin vuonna 2012 joukkueella, johon kuului kaksi urheilijaa kahdesta eri lajista. Maa ei saavuttanut mitaleita kisoissa. Lipunkantajana avajaisissa ja päättäjäisissä toimi painonnostaja Itte Detemanto. == Joukkue == === Judo === *Sled Dowabobo - Miesten alle 73 kg === Painonnosto === *Itte Detemanto - Miesten yli 105 kg == Lähteet == Luokka:Nauru olympialaisissa Luokka:Valtiot kesäolympialaisissa 2012
Kiribati kesäolympialaisissa 2012

Kiribati osallistui Lontoon kesäolympialaisiin vuonna 2012 joukkueella, johon kuului kolme urheilijaa kahdesta eri lajista. Maa ei saavuttanut mitaleita kisoissa. Lipunkantajana avajaisissa ja päättäjäisissä toimi painonnostaja David Katoatau. == Joukkue == === Painonnosto === *David Katoatau - Miesten alle 94 kg === Yleisurheilu === *Nooa Takooa - Miesten 100 metrin juoksu *Kaingaue David - Naisten 100 metrin juoksu == Lähteet == Luokka:Kiribati olympialaisissa Luokka:Valtiot kesäolympialaisissa 2012
Aili Purtonen

Aili Purtonen (oik. Junttila; 7. helmikuuta 1928 Savitaipale – 20. marraskuuta 2018 LahtiKuolinilmoitus. Helsingin Sanomat 16.12.2018, s. C 19.) oli suomalainen oopperalaulaja (altto), joka työskenteli Keski-Euroopan oopperataloissa sekä opetti laulua suomalaisissa musiikkioppilaitoksissa.Otavan Iso Musiikkitietosanakirja 4, s. 653. Helsinki 1978. ISBN 951-1-04763-9 Purtonen opiskeli laulua Viipurin musiikkiopistossa 1950–1953 sekä suoritti Sibelius-Akatemiassa laulunopettajaseminaarin vuonna 1956 ja lauludiplomin 1962 opettajanaan Antti Koskinen. Ensikonserttinsa Purtonen piti Helsingissä vuonna 1958. Purtonen työskenteli 1960–1970-luvulla Saksan oopperataloissa (Düsseldorfissa. Saarbrückenissä, Nürnbergissä, Karlsruhessa). Samaan aikaan hän toimi laulunopettajana ensin Lahden, sitten Hämeenlinnan ja myöhemmin Espoon musiikkiopistossa, kunnes siirtyi vuonna 1979 Sibelius-Akatemian opettajaksi; lehtorina hän toimi siellä 1985–1993. Hän esiintyi myös oratorio- ja orkesterisolistina. ==Lähteet== Luokka:Vuonna 1928 syntyneet Luokka:Vuonna 2018 kuolleet Luokka:Suomalaiset oopperalaulajat Luokka:Suomalaiset altot Luokka:Suomalaiset musiikkipedagogit
Ilmari Karvonen

Ilmari Karvonen (7. elokuuta 1893 Luumäki – 12. helmikuuta 1967) oli suomalainen kirkkoherra, opettaja ja kristillinen kirjailija. Hän kuului evankeliseen liikkeeseen.Karvonen, Ilmari. Suomen papisto 1800–1920 -verkkojulkaisu. Helsinki: Suomalaisen Kirjallisuuden Seura, 2017 (viitattu 16.12.2018) Karvosen vanhemmat olivat vääpeli Reinhold Karvonen ja Selma Korhonen. Hän pääsi ylioppilaaksi Sortavalan reaalilyseosta 1912 ja suoritti teologian erotutkinnon 1915 sekä pastoraalitutkinnon 1918. Karvonen vihittiin papiksi 1916. Karvonen oli vt. kirkkoherrana Kaukolassa, Sortavalan maaseurakunnassa, Nurmeksessa ja Rautjärvellä. Hän oli Sammatin kappalaisena 1919–1922, Viipurin tuomiokirkkoseurakunnan komministerinä vuodesta 1922, tuomiokapitulin asessorina 1932–1938 sekä Nousiaisten vt. kirkkoherrana vuodesta 1950 ja kirkkoherrana 1951–1958. Hän jäi eläkkeelle 1958. Hän sai rovastin arvon 1938. Karvonen oli Viipurin suomalaisen lyseon uskonnon opettajana 1922–1923; Viipurin kauppaoppilaitoksen pikakirjoituksen opettajana 1923–1929 ja 1943–1944 sekä Viipurin kirkkomusiikkiopiston uskonnon opettajana 1931–1935. == Teoksia == * Sydän ja elämä : lastuja hengellisen elämän syventämiseksi. Suomen lähetysseura, Helsinki 1928 * Valitan surua. Suomen lähetysseura, Helsinki 1936 * Kaksi todistajaa : Johan Henrik Martin ja Karl Gustaf Sirén : piirteitä evankelisen liikkeen historiasta Viipurissa ja sen ympäristöllä. Suomen lut. evank.-yhdistys, Helsinki 1936 * Elämän veden lähteelle : hengellistä elämää ja Raamatun-tuntemusta syventämään. Suomen kirkon sisälähetysseura, Sortavala 1937 * Sanan sytykkeitä : raamatullisia tekstejä ja viittauksia erilaisia kirkollisia toimituksia varten ; koonn. Ilmari Karvonen. Otava 1946 == Lähteet == Luokka:Suomen evankelis-luterilaisen kirkon papit Luokka:Suomalaiset kristilliset kirjailijat Luokka:Suomalaiset opettajat Luokka:Vuonna 1893 syntyneet Luokka:Vuonna 1967 kuolleet
Jioji Konrote

Jioji Konousi Konrote (s. 26. joulukuuta 1947) on fidžiläinen upseeri ja poliitikko, joka on toiminut maansa presidenttinä vuodesta 2015. Hänet valittiin jatkokaudelle elokuussa 2018 opposition protesteista huolimatta. Konrote on eläkkeelle jäänyt kenraalimajuri. Hän johti rauhanturvaoperaatiota Libanonissa ja toimi sen jälkeen Fidžin suurlähettiläänä Australiassa 2001–2006. Sen jälkeen hänellä oli ministerin tehtäviä. Konrote on ensimmäinen presidentti, jonka äidinkieli ei ole fidžin kieli (iTaukei), ja ensimmäinen, jonka valitsi parlamentti eikä päälliköiden neuvosto. Hänen presidenttikautensa päättyi 12. marraskuuta 2021, kun Wiliame Katonivere nousi uudeksi presidentiksi. == Lähteet == Luokka:Fidžin presidentit Luokka:Vuonna 1947 syntyneet Luokka:Elävät henkilöt
Maastoyksipyöräily

Maastoyksipyöräily () on pyöräilyä maastossa yksipyöräisellä polkupyörällä. Maastoyksipyöräilyssä ajetaan maastossa samaan tapaan kuin tavallisessa maastopyöräilyssä. Ajaa voidaan metsässä poluilla, avokallioilla, hiekkateillä, jäällä, lumessa ja vuorilla. == Lajin historia == Maastoyksipyöräily syntyi 1980-luvulla itsenäisesti eri yksipyöräilijöiden toimesta jotka opittuaan ajamaan tasaisella, kaipasivat lisää haastetta ja siirtyivät ajamaan maastoon poluille ja vuorille. Yksi maastoyksipyöräilyn pioneereista oli George Peck, joka julkaisi vuonna 1990 opetusvideon "Rough terrain unicycling"https://vimeo.com/25585502 joka innoitti muita lajin harrastamiseen. Muita maastoyksipyöräilyn pioneereja ovat mm. John Foss ja Kris Holm. == Välineet == Yksipyörässä ajajan koko paino on yhden renkaan päällä. Tästä syystä tavalliset yksipyöräiset eivät kestä maastoajoa. Maastoyksipyörissä on erittäin vahva akseli, 36-reikäinen vanne, vahvat poljinkammet, kestävä satula, platform-polkimet ja leveä nappularengas. Usein mukana on myös hydraulinen käsijarru, jota käytetään pyörän hidastamiseen jyrkissä alamäissä. Tunnettuja maastoyksipyörien valmistajia ovat mm. Kris Holmhttps://krisholm.com/, Nimbus ja Qu-Axhttps://www.qu- ax.de/en/products/unicycles/?v=f0aa03aaca95. == Lähteet == Luokka:Maastopyöräily
S. A. Sohlman

Selim Armas Sohlman (4. heinäkuuta 1879 HaminaAikalaiskirja 1934, s. 632 (Viitattu 16.12.2018) – 26. marraskuuta 1936 HelsinkiMajuri S. A. Sohlman kuollut. Helsingin Sanomat, 27.11.1936, s. 7.) oli metsänhoitaja ja majuri, joka toimi sekä virkamiehenä että metsäalan yritysten ja yhteisöjen palveluksessa, samoin kuin työskenteli päätoimittajana ja julkaisi useita metsäalan teoksia. ==Henkilöhistoria== Armas Sohlmanin vanhemmat olivat pormestari Johan Leonard Sohlman ja Maria Staudinger ja puoliso vuodesta 1906 Gerda Molander. Sohlman kävi Haminan kadettikoulun 1900 ja palveli Hämeen tarkka-ampujapataljoonassa seuraavaan vuoteen. Metsäkonduktööriksi hän valmistui Evon metsäopistosta 1904. Sohlman toimi Metsähallituksen palveluksessa 1902, 1904–1906 ja 1912–1916. Suomen Metsänhoitoyhdistyksen metsänhoidon neuvoja hän oli 1906–1908 ja Pellervo-Seuran 1908–1910. Suomen Metsänhoitoyhdistys Tapion sihteerinä ja metsälehti Tapion päätoimittajana Sohlman toimi 1910–1912. Venäjän kauppa- ja teollisuusministeriön polttoainekomitean valtuuten apulaisena hän työskenteli 1916–1917, puolustusministeriön asumustoimiston päällikkönä 1918, Enso Gutzeitin piiripäällikkönä 1919–1927, apulaisjohtajana Suomen Puunjalostusteollisuuden Keskusliiton palveluksessa vuodesta 1927 aina 1930-luvulle, ja sitten vielä Viikkosanomat-lehden vastaavana toimittajana. Suomen sisällissodassa Sohlman toimi komppanianpäällikkönä ja Hjalmarsonin ryhmän esikuntapäällikkönä, majuriksi hänet ylennettiin maaliskuussa 1918. ==Julkaisuja== * Yhteinen metsänmyynti: Käsikirja, 1908 * Yksityismetsätalouden edistämistyö Ruotsissa ja mitä meillä on siitä oppimista, 1908 * Mitä hyötyä on metsänomistajilla metsätalousyhdistyksestä?, 1909 (ruots. Hvad nytta har skogsägaren af en skogshushållningsförening?) * Viljellyn maan käyttö ja vuokra-alueiden itsenäistyttäminen puutavarayhtiöiden tiloilla, 1920 * Auto metsätalouden palveluksessa, 1925 * Metsä- ja uittotyöväen asumuksista, 1927 * Timmerkvalitetens inverkan på sågvaran, 1932 * Venäjä kilpailijanamme metsäalalla, 1932 ==Lähteet== Luokka: Suomalaiset metsänhoitajat Luokka: Suomalaiset upseerit Luokka: Suomen sisällissodan valkoiset Luokka: Suomalaiset päätoimittajat Luokka: Suomalaiset virkamiehet Luokka: Suomalaiset tietokirjailijat Luokka: Vuonna 1879 syntyneet Luokka: Vuonna 1936 kuolleet